title: Регламент за изпълнение (ЕС) № 1171/2013 на Комисията от 7 ноември 2013 година за одобрение на изменение, което не е несъществено, в спецификацията на название, вписано в регистъра на защитените наименования за произход и на защитените географски указания [Jihočeská Niva (ЗГУ)]

text:
               20.11.2013

               BG

               Официален вестник на Европейския съюз

               L 310/7

         РЕГЛАМЕНТ ЗА ИЗПЪЛНЕНИЕ (ЕС) № 1171/2013 НА КОМИСИЯТА
   от 7 ноември 2013 година
   за одобрение на изменение, което не е несъществено, в спецификацията на название, вписано в регистъра на защитените наименования за произход и на защитените географски указания [Jihočeská Niva (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 53, параграф 1, първа алинея от Регламент (ЕС) № 1151/2012 Комисията разгледа заявлението на Чешката република за одобрение на изменение в спецификацията на защитеното географско указание „Jihočeská Niva“, регистрирано по силата на Регламент (ЕО) №o24/2010 на Комисията (2).

               (2)

               Тъй като по смисъла на член 53, параграф 2 от Регламент (ЕС) № 1151/2012 въпросното изменение не е несъществено, в съответствие с член 50, параграф 2, буква а) от същия регламент Комисията публикува заявлението за изменение в Официален вестник на Европейския съюз
                   (3).

               (3)

               Тъй като Комисията не получи никакви възражения по член 51 от Регламент (ЕС) № 1151/2012, изменението в спецификацията следва да бъде одобрено,

         ПРИЕ НАСТОЯЩИЯ РЕГЛАМЕНТ:
   Член 1
   Одобрява се публикуваното в Официален вестник на Европейския съюз изменение в спецификацията, свързано с посоченото в приложението към настоящия регламент название.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 7 ноември 2013 година.

            За Комисията, от името на председателя,
         Dacian CIOLOȘ

            Член на Комисията

      (1)  ОВ L 343, 14.12.2012 г., стр. 1.

      (2)  ОВ L 9, 14.1.2010 г., стр. 1.

      (3)  ОВ C 33, 5.2.2013 г., стр. 5.

      ПРИЛОЖЕНИЕ
      Земеделски продукти, изброени в приложение I към Договора, предназначени за консумация от човека:

         Клас 1.3.   Сирена

      ЧЕШКА РЕПУБЛИКА
      Jihočeská Niva (ЗГУ)


title: Регламент за изпълнение (ЕС) № 773/2013 на Комисията от 12 август 2013 година за предоставяне на дерогация от Регламент (ЕО) № 1967/2006 на Съвета по отношение на минималното разстояние от брега и минималната дълбочина за улов на стъкленка ( Аphia minuta ) с корабни грибове в част от териториалните води на Испания (Мурсия)

text:
               13.8.2013

               BG

               Официален вестник на Европейския съюз

               L 217/28

         РЕГЛАМЕНТ ЗА ИЗПЪЛНЕНИЕ (ЕС) № 773/2013 НА КОМИСИЯТА
   от 12 август 2013 година
   за предоставяне на дерогация от Регламент (ЕО) № 1967/2006 на Съвета по отношение на минималното разстояние от брега и минималната дълбочина за улов на стъкленка (Аphia minuta) с корабни грибове в част от териториалните води на Испания (Мурсия)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1967/2006 на Съвета от 21 декември 2006 г. относно мерките за управление на устойчивата експлоатация на рибните ресурси в Средиземно море (1), и по-специално член 13, параграф 5 от него,
   като има предвид, че:

               (1)

               С член 13, параграф 1 от Регламент (ЕО) № 1967/2006 се забранява използването на теглени съоръжения в рамките на 3 морски мили от брега или в рамките на 50-метровата изобата, там където тази дълбочина се достига на по-късо разстояние от брега.

               (2)

               По искане на някоя от държавите членки Комисията може да позволи дерогация от член 13, параграф 1 от Регламент (ЕО) № 1967/2006, ако са изпълнени определени условия по член 13, параграфи 5 и 9.

               (3)

               На 17 април 2012 г. Испания подаде до Комисията искане за дерогация от член 13, параграф 1 от посочения регламент с цел извършване на улов на стъкленка (Aphia minuta) с корабни грибове в свои териториални води в автономна област Мурсия.

               (4)

               Искането се отнася до плавателни съдове, които са вписани в официалния регистър на плавателните съдове, воден от Генерална дирекция за животновъдство и рибарство на автономна област Мурсия, и за които е известно, че извършват риболов в продължение на над пет години и ще провеждат операции съгласно план за управление, регулиращ улова на стъкленка (Aphia minuta) с корабни грибове.

               (5)

               Планът за управление гарантира, че в бъдеще риболовното усилие няма да се увеличава, като се предвижда, че при прекратяване на дейността на който и да било от 29-те плавателни съда, притежаващи разрешение за риболов, съответният плавателен съд може да бъде заместен в регистъра само от плавателен съд с равен или по-малък капацитет по отношение на мощност и дължина.

               (6)

               На своята пленарна сесия, проведена между 5 и 9 ноември 2012 г., Научният, технически и икономически комитет по рибарство (НТИКР) разгледа поисканата от Испания дерогация и свързания с нея проект на плана за управление.

               (7)

               Съгласно член 19, параграф 2 от Регламент (ЕО) № 1967/2006 планът за управление бе приет от Испания чрез одобряване на Наредба на регионалното Министерство на земеделието и водите от 27 март 2013 г. относно регламентирането на улова на стъкленка (Aphia minuta) във вътрешните води на регион Мурсия (2).

               (8)

               Поисканата от Испания дерогация отговаря на условията, посочени в член 13, параграфи 5 и 9 от Регламент (ЕО) № 1967/2006.

               (9)

               По-конкретно, предвид ограничения размер на континенталния шелф и пространственото разпространение на целевия вид, който се среща само в определени участъци в крайбрежните райони на дълбочина не повече от 50 m, местата за риболов са ограничени.

               (10)

               Същевременно риболовът не може да се извършва с други уреди, не оказва значително въздействие върху защитените местообитания и е високоселективен, тъй като грибовете се теглят във водния стълб и нямат контакт с морското дъно. Събирането на материал от морското дъно би навредило на целевия вид и би направило практически невъзможен подбора на подлежащия на улов вид поради малките му размери.

               (11)

               Поисканата от Испания дерогация се отнася до ограничен брой плавателни съдове — общо 29.

               (12)

               Съответните риболовни дейности отговарят на изискванията на член 4, параграф 1, втора алинея от Регламент (ЕО) № 1967/2006 на Съвета по отношение на защитените местообитания, където чрез дерогация се позволява риболов над тези местообитания, ако той се извършва при определени условия без контакт с пластовете морска трева.

               (13)

               Изискванията по член 8, параграф 1, буква з) от Регламент (ЕО) № 1967/2006 не са приложими, тъй като те се отнасят за траулерите.

               (14)

               Тъй като съответните риболовни дейности са високоселективни, имат пренебрежително нищожен ефект върху морската среда и не са повлияни от разпоредбите на член 4, параграф 5 от Регламент (ЕО) № 1967/2006, те са допустими за дерогация по отношение на минималния размер на отвора на мрежите, посочен в член 9, параграф 7 от Регламент (ЕО) № 1967/2006. Следователно правилата относно минималния размер на отвора на мрежите, посочен в член 9, параграф 3, не се прилагат.

               (15)

               Испанският план за управление включва мерки за наблюдение на риболовните дейности, с което се изпълняват условията по член 13, параграф 9 от Регламент (ЕО) № 1967/2006 и член 14 от Регламент (ЕО) № 1224/2009 на Съвета (3).

               (16)

               Тъй като съответните риболовни дейности се извършват на много късо разстояние от брега, те не възпрепятстват дейностите на други плавателни съдове.

               (17)

               В испанския план за управление са предвидени гаранции, че уловът на видовете, посочени в приложение III към Регламент (ЕО) № 1967/2006, е минимален и че риболовните дейности не са насочени към главоноги.

               (18)

               С оглед на това поисканата дерогация следва да бъде предоставена.

               (19)

               Съгласно плана за наблюдение, предвиден в нейния план за управление, Испания следва да изпрати на Комисията доклад в установения срок.

               (20)

               В съответствие с искането на Испания ограничението на срока на дерогацията ще позволи да се гарантират бързи коригиращи мерки за управление, в случай че в доклада до Комисията се съдържат данни за незадоволителен природозащитен статус на експлоатирания запас, като същевременно се предвиди възможност за оптимизиране на научната база с цел подобряване на плана за управление.

               (21)

               Мерките, предвидени в настоящия регламент, са в съответствие със становището на Комитета по рибарство и аквакултури,

         ПРИЕ НАСТОЯЩИЯ РЕГЛАМЕНТ:
   Член 1
   Дерогация
   Член 13, параграф 1 от Регламент (ЕО) № 1967/2006 не се прилага за териториалните води на Испания в близост до крайбрежието на автономна област Мурсия за улов на стъкленка (Aphia minuta) с корабни грибове, използвани от плавателни съдове:

               а)

               които са вписани в официалния регистър на плавателните съдове, воден от Генерална дирекция за животновъдство и рибарство на автономна област Мурсия;

               б)

               за които е известно, че извършват риболов в продължение на над пет години и за които не се предвижда бъдещо увеличаване на риболовното усилие; и

               в)

               които притежават разрешение за риболов и провеждат операции съгласно плана за управление, приет от Испания в съответствие с член 19, параграф 2 от Регламент (ЕО) № 1967/2006 (наричан по-нататък „плана за управление“).

         Тази дерогация се прилага за период от три години от датата на влизане в сила на настоящия регламент.
   Член 2
   План за наблюдение и доклад
   В срок от три години от влизането в сила на настоящия регламент Испания изпраща на Комисията доклад, изготвен в съответствие с плана за наблюдение, който се съдържа в плана за управление, посочен в член 1, буква в).
   Член 3
   Влизане в сила
   Настоящият регламент влиза в сила на третия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 12 август 2013 година.

            За Комисията

            Председател

         José Manuel BARROSO

      (1)  ОВ L 409, 30.12.2006 г., стр. 11.

      (2)  Orden de 27 de marzo de 2013 de la Consejería de Agricultura y Agua, por la que se regula la pesquería del chanquete (Aphia minuta) en aguas interiores de la Región de Murcia, Boletín Oficial de la Región de Murcia, бр. 78, 6.4.2013 г., стр. 13950.

      (3)  ОВ L 343, 22.12.2009 г., стр. 1.


title: Регламент за изпълнение (ЕС) № 1167/2013 на Комисията от 18 ноември 2013 година за установяване на стандартни стойности при внос с цел определяне на входната цена на някои плодове и зеленчуци

text:
               19.11.2013

               BG

               Официален вестник на Европейския съюз

               L 309/25

         РЕГЛАМЕНТ ЗА ИЗПЪЛНЕНИЕ (ЕС) № 1167/2013 НА КОМИСИЯТА
   от 18 ноември 2013 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 18 ноември 2013 година.

            За Комисията, от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  AL

                  46,1

                  MA

                  40,6

                  MK

                  55,3

                  TR

                  116,2

                  ZZ

                  64,6

                  0707 00 05

                  AL

                  45,1

                  MK

                  57,9

                  TR

                  126,2

                  ZZ

                  76,4

                  0709 93 10

                  MA

                  86,2

                  TR

                  152,0

                  ZZ

                  119,1

                  0805 20 10

                  MA

                  80,7

                  ZZ

                  80,7

                  0805 20 30, 0805 20 50, 0805 20 70, 0805 20 90

                  IL

                  78,7

                  TR

                  69,3

                  UY

                  56,3

                  ZZ

                  68,1

                  0805 50 10

                  TR

                  71,5

                  ZZ

                  71,5

                  0806 10 10

                  BR

                  245,1

                  LB

                  251,9

                  PE

                  258,8

                  TR

                  163,3

                  US

                  347,2

                  ZZ

                  253,3

                  0808 10 80

                  BR

                  93,9

                  CL

                  102,3

                  MK

                  38,5

                  NZ

                  93,9

                  US

                  181,0

                  ZA

                  200,2

                  ZZ

                  118,3

                  0808 30 90

                  CN

                  57,5

                  TR

                  128,9

                  ZZ

                  93,2

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


title: Регламент за изпълнение (ЕС) № 320/2014 на Комисията от 27 март 2014 година за изменение на приложение VIII към Регламент (ЕО) № 73/2009 на Съвета за установяване на общи правила за схеми за директно подпомагане в рамките на Общата селскостопанска политика

text:
               28.3.2014

               BG

               Официален вестник на Европейския съюз

               L 93/81

         РЕГЛАМЕНТ ЗА ИЗПЪЛНЕНИЕ (ЕС) № 320/2014 НА КОМИСИЯТА
   от 27 март 2014 година
   за изменение на приложение VIII към Регламент (ЕО) № 73/2009 на Съвета за установяване на общи правила за схеми за директно подпомагане в рамките на Общата селскостопанска политика
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 73/2009 на Съвета от 19 януари 2009 г. за установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски стопани, за изменение на регламенти (ЕО) № 1290/2005, (ЕО) № 247/2006, (ЕО) № 378/2007 и за отмяна на Регламент (ЕО) № 1782/2003 (1), и по-специално член 57а, параграф 7 от него,
   като има предвид, че:

               (1)

               В съответствие с член 57а, параграф 9 от Регламент (ЕО) № 73/2009 Хърватия изпрати на Комисията до 31 януари 2014 г. уведомление относно площите, които са били разминирани и възстановени за ползване за селскостопански дейности през 2013 г. В уведомлението бе посочен и съответният бюджетен пакет за референтната 2014 година и насетне. Въз основа на графика на нарастване, посочен в член 121 от Регламент (ЕО) № 73/2009, приложение VIII към посочения регламент следва да бъде съответно изменено.

               (2)

               Мерките, предвидени в настоящия регламент, са в съответствие със становището на Управителния комитет за директните плащания,

         ПРИЕ НАСТОЯЩИЯ РЕГЛАМЕНТ:
   Член 1
   Приложение VIII към Регламент (ЕО) № 73/2009 се изменя в съответствие с приложението към настоящия регламент.
   Член 2
   Настоящият регламент влиза в сила на седмия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 27 март 2014 година.

            За Комисията

            Председател

         José Manuel BARROSO

      (1)  ОВ L 30, 31.1.2009 г., стр. 16.

      ПРИЛОЖЕНИЕ
      Приложение VIII към Регламент (ЕО) № 73/2009 се изменя, както следва:

                  1)

                  В таблица 2, в колоната за 2014 г. текстът за Хърватия се заменя със следното:

                              (В хиляди евро)

                              2014

                              „Хърватия

                              114 180“

                  2)

                  В таблица 3, в колоната за 2014 г. текстът за Хърватия се заменя със следното:

                              (В хиляди евро)

                              2014

                              „Хърватия

                              114 180“


title: Регламент за изпълнение (ЕС) № 1075/2012 на Комисията от 15 ноември 2012 година за определяне на вносните мита в сектора на зърнените култури, приложими от 16 ноември 2012 година

text:
               16.11.2012

               BG

               Официален вестник на Европейския съюз

               L 319/3

         РЕГЛАМЕНТ ЗА ИЗПЪЛНЕНИЕ (ЕС) № 1075/2012 НА КОМИСИЯТА
   от 15 ноември 2012 година
   за определяне на вносните мита в сектора на зърнените култури, приложими от 16 ноември 2012 година
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент (ЕС) № 642/2010 на Комисията от 20 юли 2010 г. относно правилата за прилагане на Регламент (ЕО) № 1234/2007 на Съвета по отношение на вносните мита в сектора на зърнените култури (2), и по-специално член 2, параграф 1 от него,
   като има предвид, че:

               (1)

               В член 136, параграф 1 от Регламент (ЕО) № 1234/2007 се предвижда, че вносното мито за продукти под кодове по КН 1001 19 00, 1001 11 00, ex 1001 91 20 (пшеница мека, за посев), ex 1001 99 00 (висококачествена мека пшеница, различна от тази за посев), 1002 10 00, 1002 90 00, 1005 10 90, 1005 90 00, 1007 10 90 и 1007 90 00 е равно на интервенционната цена, валидна за тези продукти при вноса, увеличена с 55 %, минус вносната цена CIF, приложима за въпросната доставка. Това мито обаче не може да надхвърля размера на митото в Общата митническа тарифа.

               (2)

               В член 136, параграф 2 от Регламент (ЕО) № 1234/2007 се предвижда, че за целите на изчисляването на вносното мито, посочено в параграф 1 от същия член, редовно се определят представителни цени CIF за внос на посочените продукти.

               (3)

               Съгласно член 2, параграф 2 от Регламент (ЕС) № 642/2010 цената, която трябва да се използва за изчисляване на вносното мито върху продукти по кодове по КН 1001 19 00, 1001 11 00, ex 1001 91 20 (пшеница мека, за посев), ex 1001 99 00 (висококачествена мека пшеница, различна от тази за посев), 1002 10 00, 1002 90 00, 1005 10 90, 1005 90 00, 1007 10 90 и 1007 90 00, е дневната представителна вносна цена CIF, определена по метода, посочен в член 5 от същия регламент.

               (4)

               Необходимо е да се определят вносни мита за периода, започващ от 16 ноември 2012 година, които да са приложими до влизането в сила на ново определяне.

               (5)

               С оглед на необходимостта да се осигури прилагането на дадената мярка възможно най-бързо след предоставянето на актуализираните данни, настоящият регламент следва да влезе в сила в деня на публикуването му,

         ПРИЕ НАСТОЯЩИЯ РЕГЛАМЕНТ:
   Член 1
   От 16 ноември 2012 година вносните мита в сектора на зърнените култури, посочени в член 136, параграф 1 от Регламент (ЕО) № 1234/2007, са определени в приложение I към настоящия регламент въз основа на елементите, изложени в приложение II.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 15 ноември 2012 година.

            За Комисията, от името на председателя,

         José Manuel SILVA RODRÍGUEZ

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 187, 21.7.2010 г., стр. 5.

      ПРИЛОЖЕНИЕ I

         Вносни мита за продуктите, посочени в член 136, параграф 1 от Регламент (ЕО) № 1234/2007, приложими от 16 ноември 2012 година

                  Код по КН

                  Описание на стоките

                  Вносно мито (1)

                  (EUR/t)

                  1001 19 00
                  1001 11 00

                  ПШЕНИЦА твърда висококачествена

                  0,00

                  със средно качество

                  0,00

                  с ниско качество

                  0,00

                  ex 1001 91 20

                  ПШЕНИЦА мека, за посев

                  0,00

                  ex 1001 99 00

                  ПШЕНИЦА мека висококачествена, различна от тази за посев

                  0,00

                  1002 10 00
                  1002 90 00

                  РЪЖ

                  0,00

                  1005 10 90

                  ЦАРЕВИЦА за посев, различна от хибридна

                  0,00

                  1005 90 00

                  ЦАРЕВИЦА, различна от тази за посев (2)

                  0,00

                  1007 10 90
                  1007 90 00

                  СОРГО на зърна, различно от хибрид за посев

                  0,00

         (1)  Вносителят може, прилагайки член 2, параграф 4 от Регламент (ЕС) № 642/2010, да се ползва от намаление на митата със:

                  —

                  3 EUR/t, ако пристанището на разтоварване се намира в Средиземно море (отвъд Гибралтарския провлак) или в Черно море и ако стоката пристига в Съюза през Атлантическия океан или през Суецкия канал,

                  —

                  2 EUR/t, ако пристанището на разтоварване се намира в Дания, Естония, Ирландия, Латвия, Литва, Полша, Финландия, Швеция, Обединеното кралство или на атлантическия бряг на Пиренейския полуостров и ако стоката пристига в Съюза през Атлантическия океан.

         (2)  Вносителят може да ползва фиксирано намаление от 24 EUR/t, когато са изпълнени условията по член 3 от Регламент (ЕС) № 642/2010.

      ПРИЛОЖЕНИЕ II

         Елементи за изчисляване на митата, определени в приложение I

      2.11.2012-14.11.2012

                  1.

                  Средни стойности за референтния период, посочен в член 2, параграф 2 от Регламент (ЕС) № 642/2010:

                              (EUR/t)

                              Мека пшеница (1)

                              Царевица

                              Твърда пшеница с високо качество

                              Твърда пшеница със средно качество (2)

                              Твърда пшеница с ниско качество (3)

                              Борса

                              Minnéapolis

                              Chicago

                              —

                              —

                              —

                              Котировка

                              285,11

                              226,67

                              —

                              —

                              —

                              Цена CAF САЩ

                              —

                              —

                              271,92

                              261,92

                              241,92

                              Премия за Залива

                              —

                              22,34

                              —

                              —

                              —

                              Премия за Големите езера

                              22,87

                              —

                              —

                              —

                              —

                  2.

                  Средни стойности за референтния период, посочен в член 2, параграф 2 от Регламент (ЕС) № 642/2010:

                              Разходи за навло: Мексикански залив — Ротердам:

                              13,68 EUR/t

                              Разходи за навло: Големите езера — Ротердам:

                              47,71 EUR/t

         (1)  Позитивна премия от 14 EUR/t инкорпорирано (член 5, параграф 3 от Регламент (ЕС) № 642/2010).

         (2)  Негативна премия от 10 EUR/t (член 5, параграф 3 от Регламент (ЕС) № 642/2010).

         (3)  Негативна премия от 30 EUR/t (член 5, параграф 3 от Регламент (ЕС) № 642/2010).


title: Регламент за изпълнение (ЕС) № 552/2014 на Комисията от 22 май 2014 година за изменение на Регламент (ЕО) № 1484/95 по отношение на представителните цени в секторите на птичето месо и яйцата

text:
               23.5.2014

               BG

               Официален вестник на Европейския съюз

               L 155/20

         РЕГЛАМЕНТ ЗА ИЗПЪЛНЕНИЕ (ЕС) № 552/2014 НА КОМИСИЯТА
   от 22 май 2014 година
   за изменение на Регламент (ЕО) № 1484/95 по отношение на представителните цени в секторите на птичето месо и яйцата
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 183, буква б) от него,
   като има предвид, че:

               (1)

               Регламент (ЕО) № 1484/95 на Комисията (2) определя правилата за прилагане на режима, свързан с прилагането на допълнително мито при внос, и представителните цени в секторите на птичето месо и яйцата, както и на яйчния албумин.

               (2)

               Редовната проверка на данните, на които се основава определянето на представителните цени за продуктите от секторите на птичето месо, яйцата и яйчния албумин, показва, че е необходимо да се променят представителните цени при внос на някои продукти, като се има предвид разликата в цените в зависимост от произхода.

               (3)

               Регламент (ЕО) № 1484/95 следва да бъде съответно изменен.

               (4)

               За да се гарантира, че тази мярка се прилага възможно най-скоро след представянето на актуализираните данни, настоящият регламент следва да влезе в сила в деня на публикуването му,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 1484/95 се заменя с текста на приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки
      Съставено в Брюксел на 22 май 2014 година.

            За Комисията,

            от името на председателя,
         Jerzy PLEWA

            Генерален директор на генерална дирекция„Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 145, 29.6.1995 г., стр. 47.

      ПРИЛОЖЕНИЕ

            „ПРИЛОЖЕНИЕ I

                        Код по КН

                        Описание на стоките

                        Представителна цена
                        (EUR/100 kg)

                        Гаранция, посочена в член 3, параграф 3
                        (EUR/100 kg)

                        Произход (1)

                        0207 12 10

                        Неразфасовани замразени „пилета 70 %“

                        118,5

                        0

                        AR

                        0207 12 90

                        Неразфасовани замразени „пилета 65 %“

                        130,3

                        0

                        AR

                        144,3

                        0

                        BR

                        0207 14 10

                        Обезкостени замразени разфасовки от петли или кокошки

                        286,0

                        4

                        AR

                        219,8

                        24

                        BR

                        324,5

                        0

                        CL

                        253,5

                        14

                        TH

                        0207 14 60

                        Замразени пилешки бутчета

                        138,5

                        1

                        BR

                        0207 27 10

                        Обезкостени замразени разфасовки от пуйки

                        314,6

                        0

                        BR

                        326,4

                        0

                        CL

                        0408 91 80

                        Яйчни жълтъци

                        422,2

                        0

                        AR

                        1602 32 11

                        Приготвени храни от петли или кокошки без топлинна обработка

                        246,6

                        12

                        BR

         (1)  Номенклатура на страните, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „друг произход“.“


title: Регламент за изпълнение (ЕС) № 928/2012 на Комисията от 8 октомври 2012 година за вписване на название в регистъра на защитените наименования за произход и защитените географски указания (Phú Quc (ЗНП))

text:
               11.10.2012

               BG

               Официален вестник на Европейския съюз

               L 277/1

         РЕГЛАМЕНТ ЗА ИЗПЪЛНЕНИЕ (ЕС) № 928/2012 НА КОМИСИЯТА
   от 8 октомври 2012 година
   за вписване на название в регистъра на защитените наименования за произход и защитените географски указания (Phú Quốc (ЗНП))
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1), и по-специално член 7, параграф 4, първа алинея от него,
   като има предвид, че:

               (1)

               В съответствие с член 6, параграф 2, първа алинея от Регламент (ЕО) № 510/2006 заявката за регистрация на названието „Phú Quốc“, подадена от Виетнам, бе публикувана в Официален вестник на Европейския съюз
                   (2).

               (2)

               Тъй като Комисията не е получила никакви възражения съгласно член 7 от Регламент (ЕО) № 510/2006, названието следва да се регистрира,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се названието, посочено в приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 8 октомври 2012 година.

            За Комисията, от името на председателя,

         Dacian CIOLOȘ

            Член на Комисията

      (1)  ОВ L 93, 31.3.2006 г., стр. 12.

      (2)  ОВ C 1, 4.1.2012 г., стр. 12.

      ПРИЛОЖЕНИЕ
      Земеделски продукти, предназначени за консумация от човека, посочени в приложение I към Договора:

         Клас 1.7.   Прясна риба, мекотели и ракообразни и продукти от тях

      ВИЕТНАМ
      Phú Quốc (ЗНП)


title: Регламент за изпълнение (ЕС) № 448/2013 на Комисията от 15 май 2013 година за установяване на процедура за определяне на референтна държава членка за лица, управляващи алтернативни инвестиционни фондове, със седалище извън ЕС съгласно Директива 2011/61/ЕС на Европейския парламент и на Съвета

text:
               16.5.2013

               BG

               Официален вестник на Европейския съюз

               L 132/3

         РЕГЛАМЕНТ ЗА ИЗПЪЛНЕНИЕ (ЕС) № 448/2013 НА КОМИСИЯТА
   от 15 май 2013 година
   за установяване на процедура за определяне на референтна държава членка за лица, управляващи алтернативни инвестиционни фондове, със седалище извън ЕС съгласно Директива 2011/61/ЕС на Европейския парламент и на Съвета
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2011/61/ЕС на Европейския парламент и на Съвета от 8 юни 2011 г. относно лицата, управляващи алтернативни инвестиционни фондове, и за изменение на директиви 2003/41/ЕО и 2009/65/ЕО и на регламенти (ЕО) № 1060/2009 и (ЕС) № 1095/2010 (1), и по-специално член 37, параграф 14 от нея,
   като има предвид, че:

               (1)

               В случаите, посочени в член 37, параграф 4, буква б), буква в), подточка i), буква д), буква е) и буква ж), подточка i) от Директива 2011/61/ЕС, повече от една държава членка може да бъде считана за възможна референтна държава членка на лице, управляващо алтернативни инвестиционни фондове (ЛУАИФ), със седалище извън ЕС (от трета държава), което желае да управлява алтернативни инвестиционни фондове (АИФ) от ЕС и/или предлага АИФ, управлявани от него в Съюза. В тези случаи ЛУАИФ от трета държава трябва да подаде искане до компетентните органи на тези държави членки, за да определи своята референтна държава членка. Искането следва да бъде придружено от съответната информация и документи, необходими за определяне на референтна държава членка за това ЛУАИФ.Съответните компетентни органи следва да приемат общо решение за определяне на референтна държава членка.За целта трябва да бъде установена процедура, която съответните компетентни органи да следват при определянето на референтна държава членка. Въпреки че компетентните органи на съответните държави членки носят съвместна отговорност за определянето на референтна държава членка, Европейският орган за ценни книжа и пазари (ЕОЦКП), установен с Регламент (ЕС) № 1095/2010 на Европейския парламент и на Съвета (2), следва да гарантира, че всички възможни референтни държави членки участват надлежно в процеса на вземането на това решение и следва да подпомага постигането на договореност.

               (2)

               Процедурата за определяне на референтна държава членка се различава от процедурата за кандидатстване за паспорт по Директива 2011/61/ЕС. След като бъде определена референтната държава членка, съответното ЛУАИФ от трета държава трябва да кандидатства за разрешително пред компетентния орган на тази държава членка, като следва същата процедура и при спазване на същите условия, с които трябва да се съобразят ЛУАИФ по членове 7 и 8 от Директива 2011/61/ЕС.

               (3)

               Директива 2011/61/ЕС задължава държавите членки, считано от 22 юли 2013 г., да прилагат законовите, подзаконовите и административните разпоредби, с които се транспонира директивата. Без да се засяга делегираният акт, изискван по член 67, параграф 6 от Директива 2011/61/ЕС, прилагането на настоящия регламент следователно се отлага за същата дата.

               (4)

               Мерките, предвидени в настоящия регламент, са в съответствие със становището на Европейския комитет по ценни книжа,

         ПРИЕ НАСТОЯЩИЯ РЕГЛАМЕНТ:
   Член 1
   Процедура за определяне на референтна държава членка от няколко възможни референтни държави членки
   1.   Когато лице от трета държава, управляващо алтернативен инвестиционен фонд (ЛУАИФ), желае да управлява алтернативни инвестиционни фондове (АИФ) от ЕС, без да ги предлага, или възнамерява да предлага управлявани от него АИФ в Съюза, подава искане за определяне на своята референтна държава членка в съответствие с член 37, параграф 4, втора алинея от Директива 2011/61/ЕС, това искане е в писмен вид и е адресирано до всеки от компетентните органи на държавите членки, които са възможни референтни държави членки. В искането се изброяват всички възможни референтни държави членки.
   2.   Искането от ЛУАИФ от трета държава включва информацията и документите, необходими за определянето на референтна държава членка.
   3.   В случая, посочен в член 37, параграф 4, буква б) от Директива 2011/61/ЕС, информацията и документите включват:

               а)

               указване на държавите членки, в които са установени АИФ, управлявани от ЛУАИФ от трета държава;

               б)

               указване на държавите членки, в които ЛУАИФ от трета държава управлява активи;

               в)

               сумите на активите, управлявани от ЛУАИФ от трета държава в различните държави членки.

         4.   В случая, посочен в член 37, параграф 4, буква в), подточка i) от Директива 2011/61/ЕС, информацията и документите включват:

               а)

               указване на държавата членка, в която е установен АИФ, управляван от ЛУАИФ от трета държава;

               б)

               указване на държавата членка, в която ЛУАИФ от трета държава, възнамерява да предлага АИФ.

         5.   В случаите, посочени в член 37, параграф 4, буква д) и буква ж), подточка i) от Директива 2011/61/ЕС, информацията и документите включват:

               а)

               указване на държавите членки, в които са установени АИФ, управлявани от ЛУАИФ от трета държава;

               б)

               описание на маркетинговата стратегия, с която може да се докаже намерението на ЛУАИФ от трета държава да предлага един или няколко АИФ в дадена държава членка или в няколко държави членки и да разработи ефективен маркетинг в определени държави членки, като се указва най-малко следното:

                           i)

                           държавите членки, в които дистрибуторите (и ЛУАИФ, в случай че само извършва дистрибуция) ще насърчават продажбата на дялове или акции от АИФ, управлявани от ЛУАИФ, включително делът от управляваните активи, който се очаква да се предлага в тези държави членки спрямо дяловете или акциите, предлагани в целия Съюз;

                           ii)

                           прогноза за очаквания брой целеви инвеститори, които са с място на установяване в държавите членки, в които ЛУАИФ възнамерява да предлага своите АИФ;

                           iii)

                           официалните езици на държавите членки, на които проспектът и документите за предлагане са били преведени или трябва да бъдат преведени;

                           iv)

                           разпределение на маркетинговите дейности в държавите членки, в които ЛУАИФ възнамерява да предлага своите АИФ, като се взема под внимание по-специално значимостта и честотата на рекламите и популяризаторската дейност.

         6.   Що се отнася до случая, посочен в член 37, параграф 4, буква e) от Директива 2011/61/ЕС, информацията и документите включват информацията, посочена в параграф 5, буква б) от настоящия член.
   7.   Незабавно и не по-късно от три работни дни след получаването на искането, посочено в параграф 1 от настоящия член, компетентните органи, към които се е обърнало ЛУАИФ от трета държава в качеството им на компетентни органи от възможни референтни държави, се свързват едни с други и с Европейския орган за ценни книжа и пазари (ЕОЦКП), за да решат дали други компетентни органи в Съюза са потенциално свързани в съответствие с член 37, параграф 4 от Директива 2011/61/ЕС.
   По искане на ЕОЦКП компетентните органи незабавно предоставят на ЕОЦКП пълното съдържание на искането, направено от ЛУАИФ от трета държава.
   8.   Ако се реши, че е възможно участието и на други компетентни органи в Съюза, ЕОЦКП незабавно информира тези органи и предприема необходимото те да получат пълното искане на ЛУАИФ от трета държава.
   9.   Всеки от компетентните органи, участващи в процедурата, и ЕОЦКП може да поиска от ЛУАИФ от трета държава допълнителна важна информация и документи, необходими за определянето на референтна държава членка.
   Искането за допълнителна информация или документи е в писмена форма, с посочени основания за неговото отправяне; то се съобщава едновременно на всички останали заинтересовани компетентни органи и на ЕОЦКП.
   След като отправящият искането компетентен орган или ЕОЦКП получат допълнителната информация или документи, те незабавно изпращат тази информация или документация на всички останали заинтересовани органи и на ЕОЦКП — в зависимост от случая.
   10.   В срок от една седмица след получаването на искането, посочено в параграф 1, от компетентните органи, към които се е обърнало ЛУАИФ, или, когато е приложимо — от всеки друг компетентен орган в Съюза в съответствие с параграф 8, всички заинтересовани компетентни органи обменят помежду си и с ЕОЦКП становища във връзка с определянето на подходяща референтна държава членка.
   11.   Впоследствие всички компетентни органи съвместно определят референтната държава членка. Те правят това в срок от един месец след получаването на искането от страна на компетентните органи, избрани от ЛУАИФ от трета държава или, когато е приложимо, от друг компетентен орган в Съюза в съответствие с параграф 8.
   Ако е поискана допълнителна информация, посоченият в първа алинея срок за определяне на референтна държава членка се удължава, за да бъде включен периодът между искането за допълнителна информация и документи, посочено в параграф 9, и получаването на такава информация или документи.
   12.   ЕОЦКП подпомага съответните компетентни органи и когато е необходимо, улеснява определянето на референтна държава членка в съответствие с член 31 от Регламент (ЕС) № 1095/2010.
   13.   Компетентният орган на държавата членка, която е определена за референтна държава членка, уведомява писмено и без излишно забавяне ЛУАИФ от трета държава за взетото решение.
   14.   В случай че отправящото искане ЛУАИФ от трета държава не бъде информирано в писмена форма в срок от седем дни от вземането на решение или съответните компетентни органи не са определили референтната държава членка в рамките на срока, посочен в параграф 11, първа алинея от настоящия член, отправящото искане ЛУАИФ от трета държава може да избере само своята референтна държава членка в съответствие с критериите, посочени в член 37, параграф 4, втора алинея от Директива 2011/61/ЕС.
   ЛУАИФ от трета държава информира незабавно в писмена форма всички компетентни органи, към които първоначално се е обърнало, и ЕОЦКП за избора си на референтна държава членка.
   15.   Когато референтната държава членка, избрана от ЛУАИФ от трета държава, и референтната държава членка, определена от компетентните органи, са различни, съответните компетентни органи информират ЛУАИФ от трета държава за взетото решение — възможно най-бързо и не по-късно от два работни дни след като са били информирани за избора на ЛУАИФ съгласно параграф 14. В този случай меродавно е решението на компетентните органи.
   Член 2
   Влизане в сила
   Настоящият регламент влиза в сила на двадесетия ден след публикуването му в Официален вестник на Европейския съюз.

   Настоящият регламент се прилага от 22 юли 2013 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 15 май 2013 година.

            За Комисията

            Председател

         José Manuel BARROSO

      (1)  ОВ L 174, 1.7.2011 г., стр. 1.

      (2)  ОВ L 331, 15.12.2010 г., стр. 84.


title: Регламент за изпълнение (ЕС) 2017/242 на Комисията от 10 февруари 2017 година за започване на преглед на регламенти за изпълнение (ЕС) 2016/184 и (ЕС) 2016/185 (за разширяване на обхвата на окончателното изравнително мито и на окончателното антидъмпингово мито върху вноса на кристални силициеви фотоволтаични модули и ключови компоненти (т.е. елементи) с произход или изпратени от Китайската народна република, за да включва вноса на кристални силициеви фотоволтаични модули и ключови компоненти (т.е. елементи), изпращан от Малайзия и Тайван, независимо дали е с деклариран произход от Малайзия и от Тайван) с цел проучване на възможността за освобождаване от посочените мерки на един малайзийски производител износител, за отмяна на антидъмпинговото мито по отношение на вноса от посочения производител износител и за въвеждане на регистрационен режим за вноса от този производител износител

text:
               11.2.2017

               BG

               Официален вестник на Европейския съюз

               L 36/47

         РЕГЛАМЕНТ ЗА ИЗПЪЛНЕНИЕ (ЕС) 2017/242 НА КОМИСИЯТА
   от 10 февруари 2017 година
   за започване на преглед на регламенти за изпълнение (ЕС) 2016/184 и (ЕС) 2016/185 (за разширяване на обхвата на окончателното изравнително мито и на окончателното антидъмпингово мито върху вноса на кристални силициеви фотоволтаични модули и ключови компоненти (т.е. елементи) с произход или изпратени от Китайската народна република, за да включва вноса на кристални силициеви фотоволтаични модули и ключови компоненти (т.е. елементи), изпращан от Малайзия и Тайван, независимо дали е с деклариран произход от Малайзия и от Тайван) с цел проучване на възможността за освобождаване от посочените мерки на един малайзийски производител износител, за отмяна на антидъмпинговото мито по отношение на вноса от посочения производител износител и за въвеждане на регистрационен режим за вноса от този производител износител
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (1) („основния антидъмпингов регламент“), и по-специално член 11, параграф 4, член 13, параграф 4 и член 14, параграф 5 от Регламент (ЕС) 2016/1037 на Европейския парламент и на Съвета от 8 юни 2016 г. относно защитата срещу субсидиран внос от държави, които не са членки на Европейския съюз (2) („основния антисубсидиен регламент“), и по-специално член 23, параграф 6 и член 24, параграф 5 от него,
   след като информира държавите членки,
   като има предвид, че:
   1.   ИСКАНЕ

               (1)

               Европейската комисия („Комисията“) получи искане за освобождаване от антидъмпинговите и изравнителните мерки, приложими към вноса на кристални силициеви фотоволтаични модули и ключови компоненти (т.е. елементи) с произход или изпратени от Китайската народна република и разширени с цел да обхванат вноса на кристални силициеви фотоволтаични модули и ключови компоненти (т.е. елементи), изпращан от Малайзия и Тайван, независимо дали е с деклариран произход от Малайзия и Тайван, доколкото е засегнат заявителят, в съответствие с член 11, параграф 4 и член 13, параграф 4 от основния антидъмпингов регламент и член 23, параграф 6 от основния антисубсидиен регламент.

               (2)

               Искането е подадено на 21 октомври 2016 г. от Jinko Solar Technology SDN.BHD („заявителя“) — производител износител на кристални силициеви фотоволтаични модули и елементи, в Малайзия.

         2.   ПРОДУКТ, ПРЕДМЕТ НА ПРЕГЛЕДА

               (3)

               Продуктът, предмет на прегледа, са кристални силициеви фотоволтаични модули или панели и елементи от вида, използван в кристалните силициеви фотоволтаични модули или панели (елементите са с дебелина, непревишаваща 400 μm), изпращани от Малайзия и Тайван, независимо дали са с деклариран произход от Малайзия и Тайван, понастоящем класирани в кодове по КН ex 8501 31 00, ex 8501 32 00, ex 8501 33 00, ex 8501 34 00, ex 8501 61 20, ex 8501 61 80, ex 8501 62 00, ex 8501 63 00, ex 8501 64 00 и ex 8541 40 90.

               (4)

               Следните видове на продукта са изключени от определението за продукта, предмет на прегледа:

                           —

                           зарядни устройства с използване на слънчева енергия, състоящи се от по-малко от шест елемента, които са преносими и служат за захранване на устройства с електрическа енергия или за зареждане на батерии,

                           —

                           тънкослойни фотоволтаични продукти,

                           —

                           кристални силициеви фотоволтаични продукти, които са трайно вградени в електрически изделия, в случаите, когато електрическите изделия имат функция, различна от производство на електроенергия, и когато тези електрически изделия потребяват електрическата енергия, произведена от вградения фотоволтаичен елемент (или елементи) от кристален силиций,

                           —

                           модули или панели с изходно напрежение, непревишаващо 50 V (пост. напр.) и с изходна мощност, непревишаваща 50 W, предназначени единствено за директно използване като зарядни устройства за батерии в системи със същите характеристики на напрежението и мощността.

         3.   СЪЩЕСТВУВАЩИ МЕРКИ

               (5)

               С регламенти за изпълнение (ЕС) № 1238/2013 (3) и (ЕС) № 1239/2013 (4) Съветът наложи антидъмпингови и изравнителни мерки по отношение на кристалните силициеви фотоволтаични модули и ключови компоненти (т.е. елементи) с произход или изпратени от Китайската народна република („първоначалните мерки“). Прието бе и споразумение за поемане на ангажимент. С регламенти за изпълнение (ЕС) 2016/184 (5) и (ЕС) 2016/185 (6) Комисията разшири обхвата на мерките и върху вноса на кристални силициеви фотоволтаични модули и ключови компоненти (т.е. елементи), изпращан от Малайзия и Тайван, независимо дали е с деклариран произход от Малайзия и Тайван, с изключение на вноса на продукти, произведени от някои изрично посочени дружества.

               (6)

               На 5 декември 2015 г. Комисията започна преразглеждане с оглед изтичане на срока на действие на антидъмпинговите (7) и на изравнителните (8) мерки, както и частично преразглеждане (9). Тези разследвания в рамките на преразглеждането все още са в ход.

         4.   ОСНОВАНИЯ ЗА ПРЕГЛЕДА

               (7)

               Заявителят отправи твърдението, че не е изнасял продукта, предмет на прегледа, за Съюза по време на разследвания период, използван в разследването, довело до мерките с разширен обхват, а именно периода 1 април 2014 г. — 31 март 2015 г.

               (8)

               Освен това заявителят посочи, че не е заобикалял съществуващите мерки.

               (9)

               Заявителят изказа и твърдението, че след края на разследвания период, използван в разследването, довело до мерките с разширен обхват, е поел неотменимо договорно задължение да изнесе значително количество за Съюза.

         5.   ПРОЦЕДУРА

   5.1.   Започване на процедура

               (10)

               Комисията проучи наличните данни и стигна до заключението, че има достатъчно данни, даващи основание за започването на разследване на основание член 11, параграф 4 и член 13, параграф 4 от основния антидъмпингов регламент и член 23, параграф 6 от основния антисубсидиен регламент с оглед на проучване на възможността за освобождаване на заявителя от действието на мерките с разширен обхват.

               (11)

               Производителите от Съюза, за които е известно, че са засегнати, бяха уведомени за искането за преглед и им беше предоставена възможност да направят коментари. Производителите от Съюза изказаха твърдението, че е налице особено голям риск от заобикаляне на мерките, тъй като заявителят е свързан с една китайска група, за която се прилагат мерките и която се е оттеглила от ангажимента (10).

               (12)

               Комисията ще обърне особено внимание на тези отношения и ще проучи внимателно дали връзката с дружествата, за които се прилагат действащите мерки, не е била създадена или използвана за заобикаляне на мерките. Комисията ще проучи също така въпроса дали следва да бъдат наложени конкретни условия на наблюдение, в случай че при разследването се стигне до заключението, че предоставянето на освобождаването е обосновано.

         5.2.   Отмяна на съществуващите антидъмпингови мерки и въвеждане на регистрационен режим за вноса

               (13)

               Съгласно член 11, параграф 4 от основния антидъмпингов регламент действащото антидъмпингово мито следва да се отмени по отношение на вноса на продукта, предмет на прегледа, произвеждан и продаван от заявителя за износ за Съюза.

               (14)

               Същевременно за този внос следва да се въведе регистрационен режим в съответствие с член 14, параграф 5 от основния антидъмпингов регламент, за да се гарантира, че ако при прегледа се установи заобикаляне на мерките от страна на заявителя, антидъмпинговите мита могат да бъдат начислени от датата на въвеждане на регистрационния режим за този внос. Размерът на възможните бъдещи задължения на заявителя не може да бъде изчислен на този етап на разследването.

         5.3.   Съществуващи антисубсидийни мерки

               (15)

               Тъй като в основния антисубсидиен регламент не е налице правно основание за отмяна на действащите антисубсидийни мерки, тези мерки ще останат в сила. Само ако при прегледа се стигне до извода, че заявителят има право на освобождаване, действащите антисубсидийни мерки ще бъдат отменени чрез регламент за предоставяне на такова освобождаване.

         5.4.   Разследван период в рамките на прегледа

               (16)

               Разследването ще обхване периода от 1 април 2014 г. до 31 декември 2016 г. („разследван период в рамките на прегледа“).

         5.5.   Разследване на заявителя

               (17)

               За да получи информацията, която счита за необходима за разследването, Комисията ще изпрати въпросник на заявителя. Заявителят трябва да представи попълнения въпросник в срок от 37 дни от датата на влизане в сила на настоящия регламент, освен ако е посочено друго, съгласно член 6, параграф 2 от основния антидъмпингов регламент и член 11, параграф 2 от основния антисубсидиен регламент.

         5.6.   Други писмени изявления

               (18)

               При спазване на разпоредбите от настоящия регламент всички заинтересовани страни се приканват да изложат становищата си и да предоставят информация, както и доказателства в нейна подкрепа. Освен ако е посочено друго, тази информация и доказателствата в нейна подкрепа трябва да бъдат получени от Комисията в срок от 37 дни от датата на влизане в сила на настоящия регламент.

         5.7.   Възможност за изслушване от службите на Комисията, на които е възложено разследването

               (19)

               Всички заинтересовани страни могат да поискат да бъдат изслушани от службите на Комисията, на които е възложено разследването. Всяко искане за изслушване трябва да бъде отправено в писмена форма и да бъде надлежно обосновано. Исканията за изслушване по въпроси, отнасящи се до началния етап на разследването, трябва да бъдат подадени в срок от 15 дни от датата на влизане в сила на настоящия регламент. След изтичането на този срок исканията за изслушване трябва да бъдат подадени в сроковете, изрично указани от Комисията в нейната комуникация със страните.

         5.8.   Указания за представяне на писмени изявления и за изпращане на попълнени въпросници и кореспонденция

               (20)

               Информацията, предоставена на Комисията за целите на разследванията за търговска защита, не трябва да бъде обект на авторски права. Преди да представят на Комисията информация и/или данни, които са обект на авторски права на трета страна, заинтересованите страни трябва да поискат специално разрешение от носителя на авторското право, с което изрично се позволява: а) Комисията да използва информацията и данните за целите на настоящата процедура за търговска защита и б) информацията и/или данните да бъдат предоставени на заинтересованите страни по настоящото разследване по начин, който им позволява да упражнят правото си на защита.

               (21)

               Всички писмени изявления, включително информацията, която се изисква в настоящия регламент, попълнените въпросници и кореспонденцията, предоставени от заинтересованите страни на поверителна основа, следва да се обозначават с „Limited“ (11).

               (22)

               В съответствие с член 19, параграф 2 от основния антидъмпингов регламент и член 29, параграф 2 от основния антисубсидиен регламент, от заинтересованите страни, предоставящи обозначена с „Limited“ информация, се изисква да представят неповерителни резюмета, обозначени с „For inspection by interested parties“. Тези резюмета следва да бъдат достатъчно подробни, за да позволят разбиране в приемлива степен на същността на предоставената на поверителна основа информация. Ако заинтересована страна, която предоставя поверителна информация, не представи нейно неповерително резюме в изисквания формат и с необходимото качество, тази информация може да не бъде взета предвид.

               (23)

               Заинтересованите страни се приканват да правят всички изявления и да подават всички искания по електронна поща, включително сканирани пълномощни и удостоверения, с изключение на обемни отговори, които следва да бъдат предадени на преносимо средство за съхранение на цифрови данни (CD-ROM, DVD, запаметяващо устройство с флаш-памет и USB интерфейс и пр.), на ръка или с препоръчана поща. Чрез използване на електронна поща заинтересованите страни изразяват съгласието си с правилата, приложими за подаване в електронен формат, съдържащи се в документа „КОРЕСПОНДЕНЦИЯ С ЕВРОПЕЙСКАТА КОМИСИЯ ПО СЛУЧАИ ЗА ТЪРГОВСКА ЗАЩИТА“, публикуван на уебсайта на генерална дирекция „Търговия“:
               http://trade.ec.europa.eu/doclib/docs/2011/june/tradoc_148003.pdf.
               Заинтересованите страни трябва да посочат своето име, адрес, телефонен номер и валиден адрес на електронна поща и следва да гарантират, че предоставеният адрес на електронна поща е функциониращ официален служебен адрес, който се проверява ежедневно. След като данните за контакт бъдат предоставени, Комисията ще осъществява комуникацията със заинтересованите страни само по електронна поща, освен ако те изрично поискат да получават всички документи от Комисията посредством друго средство за комуникация или освен ако естеството на документа, който трябва да бъде изпратен, изисква използването на препоръчана поща. За повече информация относно правилата за кореспонденция с Комисията, включително принципите, които се прилагат по отношение на изявленията, подадени по електронна поща, заинтересованите страни следва да направят справка с указанията за комуникация със заинтересованите страни, посочени по-горе.
               Адрес на Комисията за кореспонденция:

                           European Commission

                           Directorate-General for Trade

                           Directorate H

                           Office: CHAR 04/039

                           1049 Brussels

                           BELGIUM

                           Електронна поща: Trade.solar.R659@ec.europa.eu

         6.   НЕОКАЗВАНЕ НА СЪДЕЙСТВИЕ

               (24)

               В случай че заинтересована страна откаже достъп до необходимата информация, не я предостави в срок или значително възпрепятства разследването, заключенията, независимо дали са положителни, или отрицателни, може да бъдат направени въз основа на наличните факти в съответствие с член 18 от основния антидъмпингов регламент и член 28 от основния антисубсидиен регламент.

               (25)

               Ако се установи, че заинтересована страна е предоставила невярна или подвеждаща информация, тази информация може да не бъде взета предвид и може да се използват наличните факти.

               (26)

               Ако заинтересована страна не оказва съдействие или оказва само частично съдействие и поради това заключенията се основават на наличните факти в съответствие с член 18 от основния антидъмпингов регламент и член 28 от основния антисубсидиен регламент, резултатът от разследването може да бъде по-малко благоприятен за тази страна, отколкото ако тя е оказала съдействие.

               (27)

               Ако отговорът не бъде изпратен по електронен път, това не се счита за неоказване на съдействие, при условие че заинтересованата страна покаже, че представянето на отговор по изисквания начин би довело до прекомерни допълнителни затруднения или разходи. Заинтересованата страна следва незабавно да се свърже с Комисията.

         7.   СЛУЖИТЕЛ ПО ИЗСЛУШВАНИЯТА

               (28)

               Заинтересованите страни могат да поискат намесата на служителя по изслушванията при търговските процедури. Служителят по изслушванията действа като посредник между заинтересованите страни и службите на Комисията, на които е възложено разследването. Служителят по изслушванията разглежда искания за достъп до досието, спорове относно поверителността на документите, искания за удължаване на сроковете и искания за изслушване, отправени от трети страни. Служителят по изслушванията може да организира изслушване на отделна заинтересована страна и да действа като медиатор, за да гарантира, че заинтересованите страни упражняват изцяло правото си на защита. Служителят по изслушванията ще предостави също така възможност за провеждане на изслушване на страните, което да позволи да бъдат представени различни гледни точки и да бъдат изложени контрааргументи.

               (29)

               Искането за изслушване от служителя по изслушванията следва да бъде отправено в писмена форма и да бъде надлежно обосновано. Исканията за изслушване по въпроси, отнасящи се до началния етап на разследването, трябва да бъдат подадени в срок от 15 дни от датата на влизане в сила на настоящия регламент. След изтичането на този срок исканията за изслушване трябва да бъдат подадени в сроковете, изрично указани от Комисията в нейната комуникация със страните.

               (30)

               За допълнителна информация и данни за контакт заинтересованите страни могат да посетят уебстраниците на служителя по изслушванията на уебсайта на генерална дирекция „Търговия“: http://ec.europa.eu/trade/trade-policy-and-you/contacts/hearing-officer/.

         8.   ГРАФИК НА РАЗСЛЕДВАНЕТО

               (31)

               В съответствие с член 11, параграф 5 от основния антидъмпингов регламент и член 22, параграф 1 от основния антисубсидиен регламент разследването ще бъде приключено в срок от девет месеца от датата на влизане в сила на настоящия регламент.

         9.   ОБРАБОТКА НА ЛИЧНИТЕ ДАННИ

               (32)

               С всички лични данни, събрани по време на настоящото разследване, ще се борави в съответствие с Регламент (ЕО) № 45/2001 на Европейския парламент и на Съвета (12).

         ПРИЕ НАСТОЯЩИЯ РЕГЛАМЕНТ:
   Член 1
   Започва се преглед на регламенти за изпълнение (ЕС) 2016/184 и (ЕС) 2016/185, съгласно член 11, параграф 4 и член 13, параграф 4 от Регламент (ЕС) 2016/1036 и член 23, параграф 6 от Регламент (ЕС) 2016/1037, с цел да се установи дали към вноса на кристални силициеви фотоволтаични модули или панели и елементи от вида, използван в кристалните силициеви фотоволтаични модули или панели (елементите са с дебелина, непревишаваща 400 μm), изпращани от Малайзия и Тайван, независимо дали са с деклариран произход от Малайзия и Тайван, понастоящем класирани в кодове по КН ex 8501 31 00, ex 8501 32 00, ex 8501 33 00, ex 8501 34 00, ex 8501 61 20, ex 8501 61 80, ex 8501 62 00, ex 8501 63 00, ex 8501 64 00 and ex 8541 40 90 (TARIC codes: 8501310082, 8501310083, 8501320042, 8501320043, 8501330062, 8501330063, 8501340042, 8501340043, 8501612042, 8501612043, 8501618042, 8501618043, 8501620062, 8501620063, 8501630042, 8501630043, 8501640042, 8501640043, 8541409022, 8541409023, 8541409032, 8541409033), произведени от Jinko Solar Technology SDN.BHD, следва да се прилагат антидъмпинговите и антисубсидийните мерки, наложени с регламенти за изпълнение (ЕС) 2016/185 и (ЕС) 2016/184.
   Член 2
   Антидъмпинговото мито, наложено с Регламент за изпълнение (ЕС) 2016/185, се отменя по отношение на посочения в член 1 от настоящия регламент внос.
   Член 3
   Съгласно член 14, параграф 5 от Регламент (ЕС) 2016/1036 митническите органи предприемат необходимите мерки, за да се въведе регистрационен режим във връзка с посочения в член 1 от настоящия регламент внос в Съюза.
   Срокът на регистрационния режим изтича девет месеца след датата на влизане в сила на настоящия регламент.
   Член 4
   Настоящият регламент влиза в сила в деня след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 10 февруари 2017 година.

            За Комисията

            Председател

         Jean-Claude JUNCKER

      (1)  ОВ L 176, 30.6.2016 г., стр. 21.

      (2)  ОВ L 176, 30.6.2016 г., стр. 55.

      (3)  Регламент за изпълнение (ЕС) № 1238/2013 на съвета от 2 декември 2013 г. за налагане на окончателно антидъмпингово мито и окончателно събиране на временното мито, наложено върху вноса на кристални силициеви фотоволтаични модули и ключови компоненти (т.е. елементи) с произход или изпратени от Китайската народна република (ОВ L 325, 5.12.2013 г., стр. 1).

      (4)  Регламент за изпълнение (ЕС) № 1239/2013 на Съвета от 2 декември 2013 г. за налагане на окончателно изравнително мито върху вноса на кристални силициеви фотоволтаични модули и ключови компоненти (т.е. елементи) с произход или изпратени от Китайската народна република (ОВ L 325, 5.12.2013 г., стр. 66).

      (5)  Регламент за изпълнение (ЕС) 2016/184 на Комисията от 11 февруари 2016 г. за разширяване на обхвата на окончателното изравнително мито, наложено с Регламент за изпълнение (ЕС) № 1239/2013 на Съвета върху вноса на кристални силициеви фотоволтаични модули и ключови компоненти (т.е. елементи) с произход или изпратени от Китайската народна република, за да включва вноса на кристални силициеви фотоволтаични модули и ключови компоненти (т.е. елементи), изпращан от Малайзия и Тайван, независимо дали е с деклариран произход от Малайзия и Тайван (ОВ L 37, 12.2.2016 г., стр. 56).

      (6)  Регламент за изпълнение (ЕС) 2016/185 на Комисията от 11 февруари 2016 г. за разширяване на обхвата на окончателното антидъмпингово мито, наложено с Регламент за изпълнение (ЕС) № 1238/2013 на Съвета върху вноса на кристални силициеви фотоволтаични модули и ключови компоненти (т.е. елементи) с произход или изпратени от Китайската народна република, за да включва вноса на кристални силициеви фотоволтаични модули и ключови компоненти (т.е. елементи), изпращан от Малайзия и Тайван, независимо дали е с деклариран произход от Малайзия и Тайван (ОВ L 37, 12.2.2016 г., стр. 76).

      (7)  Известие за започване на процедура 2015/C 405/08; ОВ C 405, 5.12.2015 г., стр. 8.

      (8)  Известие за започване на процедура 2015/C 405/09; ОВ C 405, 5.12.2015 г., стр. 20.

      (9)  Известие за започване на процедура 2015/C 405/10; ОВ C 405, 5.12.2015 г., стр. 33.

      (10)  Регламент за изпълнение (ЕС) 2016/1998 на Комисията от 15 ноември 2016 г. за оттегляне на приемането на ангажимента за петима производители износители съгласно Решение за изпълнение 2013/707/ЕС за потвърждаване приемането на ангажимент, предложен във връзка с антидъмпинговата и антисубсидийната процедура относно вноса на кристални силициеви фотоволтаични модули и ключови компоненти (т.е. елементи) с произход или изпратени от Китайската народна република, за периода на прилагане на окончателни мерки (ОВ L 308, 16.11.2016 г., стр. 8).

      (11)  Документ, който е обозначен с„Limited“, се счита за поверителен в съответствие с член 19 от Регламент (ЕС) № 2016/1036 и член 6 от Споразумението на СТО за прилагането на член VI от Общото споразумение за митата и търговията от 1994 г. (Антидъмпингово споразумение). Той е също така защитен документ в съответствие с член 4 от Регламент (ЕО) № 1049/2001 на Европейския парламент и на Съвета (ОВ L 145, 31.5.2001 г., стр. 43).

      (12)  Регламент (ЕО) № 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (ОВ L 8, 12.1.2001 г., стр. 1).


title: Регламент за изпълнение (ЕС) № 447/2013 на Комисията от 15 май 2013 година за установяване на процедурата за ЛУАИФ, които са взели решение да поискат да бъдат включени в приложното поле на Директива 2011/61/ЕС на Европейския парламент и на Съвета

text:
               16.5.2013

               BG

               Официален вестник на Европейския съюз

               L 132/1

         РЕГЛАМЕНТ ЗА ИЗПЪЛНЕНИЕ (ЕС) № 447/2013 НА КОМИСИЯТА
   от 15 май 2013 година
   за установяване на процедурата за ЛУАИФ, които са взели решение да поискат да бъдат включени в приложното поле на Директива 2011/61/ЕС на Европейския парламент и на Съвета
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2011/61/ЕС на Европейския парламент и на Съвета от 8 юни 2011 г. относно лицата, управляващи алтернативни инвестиционни фондове, и за изменение на директиви 2003/41/ЕО и 2009/65/ЕО и на регламенти (ЕО) № 1060/2009 и (ЕС) № 1095/2010 (1), и по-специално член 3, параграф 5 от нея,
   като има предвид, че:

               (1)

               В съответствие с член 3, параграф 4 от Директива 2011/61/ЕС лицата, управляващи алтернативни инвестиционни фондове (ЛУАИФ), които отговарят на условията, предвидени в член 3, параграф 2 от посочената директива, могат да решат да поискат да бъдат включени в приложното поле на директивата с цел да се възползват от правата, произтичащи от нея. С включването в приложното поле ЛУАИФ става предмет на прилагането на Директива 2011/61/ЕС в нейната цялост.

               (2)

               Директива 2011/61/ЕС предвижда процедура за издаване на разрешения на ЛУАИФ. Документите и информацията, които е необходимо да бъдат представени във връзка с тази процедура, включват необходимите подробности относно изпращащото искане ЛУАИФ и следователно същите документи и процедура следва да бъдат използвани и в случай на включване в приложното поле. Няма специални причини, присъщи само на включването в приложното поле, които да оправдават използването на процедура, различна от приложимата за ЛУАИФ с управлявани активи, надхвърлящи праговете, предвидени в член 3, параграф 2 от Директива 2011/61/ЕС. Следователно ЛУАИФ, което желае да бъде включено в приложното поле на Директива 2011/61/ЕС, следва да използва процедурата, установена за ЛУАИФ, които са задължени да искат разрешение по Директива 2011/61/ЕС.

               (3)

               Право да избират да бъдат включени в приложното поле на директивата имат ЛУАИФ, които преди това са били регистрирани в съответствие с член 3, параграф 3 от Директива 2011/61/ЕС или са получили разрешение за управляващи дружества на предприятия за колективно инвестиране в прехвърлими ценни книжа в съответствие с Директива 2009/65/ЕО на Европейския парламент и на Съвета от 13 юли 2009 г. относно координирането на законовите, подзаконовите и административните разпоредби относно предприятията за колективно инвестиране в прехвърлими ценни книжа (ПКИПЦК) (2). Целесъобразно е да се избегне двойното докладване и да се вземат под внимание документите и информацията, които вече са предоставени от ЛУАИФ на компетентните органи съгласно процедурите за регистрация и за издаване на разрешение, при условие че тези документи и информация са актуализирани.

               (4)

               Компетентните органи следва да разгледат искането за включване в приложното поле и да издадат за тази цел разрешение при същите условия и в съответствие със същата процедура, както в случай на ЛУАИФ с управлявани активи над съответните прагове, предвидени в член 3, параграф 2 от Директива 2011/61/ЕС.

               (5)

               Важно е да се изясни връзката между процедурата за тези ЛУАИФ, които са взели решение да поискат да бъдат включени в приложното поле, и отнемането на разрешение на ЛУАИФ съгласно Директива 2011/61/ЕС. ЛУАИФ, които са получили разрешение съгласно Директива 2011/61/ЕС и чиито управлявани активи са под праговете, посочени в член 3, параграф 2 от Директива 2011/61/ЕС, остават с действащо разрешение и в приложното поле на тази директива в нейната цялост, доколкото разрешението продължава да бъде в сила. Отнемането на разрешението не трябва да се задейства автоматично при спад на активите, управлявани от притежаващо разрешение ЛУАИФ, под съответния праг, а единствено по искане на ЛУАИФ. Следователно не следва да бъде възможно ЛУАИФ да иска да се присъедини към приложното поле на директивата, докато има разрешение съгласно Директива 2011/61/ЕС, а ЛУАИФ, чието разрешение е отнето по искане от негова страна, следва да продължи да има възможност да поиска отново да бъде включено в приложното поле на Директива 2011/61/ЕС.

               (6)

               Директива 2011/61/ЕС задължава държавите членки считано от 22 юли 2013 г. да прилагат законовите, подзаконовите и административните разпоредби, с които се транспонира посочената директива. Прилагането на настоящия регламент следва също да бъде отложено за същата дата.

               (7)

               Мерките, предвидени в настоящия регламент, са в съответствие със становището на Европейския комитет по ценни книжа,

         ПРИЕ НАСТОЯЩИЯ РЕГЛАМЕНТ:
   Член 1
   Процедура и условия за включване в приложното поле
   1.   Лице, управляващо алтернативни инвестиционни фондове (ЛУАИФ), което отговаря на условията, предвидени в член 3, параграф 2 от Директива 2011/61/ЕС и което решава да поиска да бъде включено в приложното поле на посочената директива, подава заявление за издаване на разрешение пред компетентния орган на своята държава членка по произход.
   Във връзка със заявлението се следва процедурата, предвидена в член 7, параграфи 1—5 от Директива 2011/61/ЕС и в мерките, приети за нейното прилагане.
   2.   Компетентният орган на държавата членка по произход може да освободи посоченото в параграф 1 ЛУАИФ от подаване на цялата информация и документи, изисквани съгласно член 7 от посочената директива, при условие че тази информация или документи вече са били предоставени на компетентния орган за целите на регистрацията в съответствие с член 3, параграф 3 от посочената директива или като част от процедурата за издаване на разрешение съгласно член 5 от Директива 2009/65/ЕО и при условие че тази информация и документи са все още актуални, което се потвърждава в писмена форма от ЛУАИФ.
   3.   Компетентният орган на държавата членка по произход предоставя разрешение, като следва процедурата, предвидена в член 8, параграфи 1—5 от Директива 2011/61/ЕС.
   Член 2
   Влизане в сила и прилагане
   Настоящият регламент влиза в сила на двадесетия ден след публикуването му в Официален вестник на Европейския съюз.

   Настоящият регламент се прилага от 22 юли 2013 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 15 май 2013 година.

            За Комисията

            Председател

         José Manuel BARROSO

      (1)  ОВ L 174, 1.7.2011 г., стр. 1.

      (2)  ОВ L 302, 17.11.2009 г., стр. 32.


title: Регламент за изпълнение (ЕС) № 715/2011 на Комисията от 19 юли 2011 година за изменение за петнадесети път на Регламент (ЕО) № 1763/2004 на Съвета относно налагането на някои ограничителни мерки в подкрепа на ефективното изпълнение на мандата на Международния трибунал за бивша Югославия (МТБЮ)

text:
               22.7.2011

               BG

               Официален вестник на Европейския съюз

               L 191/19

         РЕГЛАМЕНТ ЗА ИЗПЪЛНЕНИЕ (ЕС) № 715/2011 НА КОМИСИЯТА
   от 19 юли 2011 година
   за изменение за петнадесети път на Регламент (ЕО) № 1763/2004 на Съвета относно налагането на някои ограничителни мерки в подкрепа на ефективното изпълнение на мандата на Международния трибунал за бивша Югославия (МТБЮ)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като все предвид Регламент (ЕО) № 1763/2004 на Съвета от 11 октомври 2004 г. относно налагането на някои ограничителни мерки в подкрепа на ефективното изпълнение на мандата на Международния трибунал за бивша Югославия (МТБЮ) (1), и по-специално член 10, буква а) от него,
   като има предвид, че:

               (1)

               В приложение I към Регламент (ЕО) № 1763/2004 се посочват лицата, образуванията и органите, обхванати от замразяването на средства и икономически ресурси по този регламент.

               (2)

               Комисията е упълномощена да измени това приложение, като вземе предвид решенията на Съвета за прилагане на Обща позиция 2004/694/ОВППС на Съвета от 11 октомври 2004 г. за по-нататъшни мерки в подкрепа на ефективното изпълнение на мандата на МТБЮ (2). Обща позиция 2004/694/ОВППС беше заменена с Решение 2010/603/ОВППС на Съвета от 7 октомври 2010 г. за по-нататъшни мерки в подкрепа на ефективното изпълнение на мандата на МТБЮ (3). С Решение за изпълнение 2011/422/ОВППС на Съвета (4) се прилага Решение 2010/603/ОВППС.

               (3)

               С Регламент (ЕО) № 1763/2004 се привежда в действие Решение 2010/603/ОВППС до степен, в която е необходимо действие на равнище Съюз. Поради това приложение I към Регламент (ЕО) № 1763/2004 следва да бъде съответно изменено,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 1763/2004 се изменя в съответствие с приложението към настоящия регламент.
   Член 2
   Настоящият регламент влиза в сила в деня след публикуването му в Официален вестник на Европейски съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 19 юли 2011 година.

            За Комисията,

            от името на председателя,

            Началник на Службата за инструментите на външната политика

      (1)  ОВ L 315, 14.10.2004 г., стр. 14.

      (2)  ОВ L 315, 14.10.2004 г., стр. 52.

      (3)  ОВ L 265, 8.10.2010 г., стр. 15.

      (4)  ОВ L 188, 19.7.2011 г., стр. 19.

      ПРИЛОЖЕНИЕ
      В приложение I към Регламент (ЕО) № 1763/2004 се заличава следното вписване:

                  „14.

                  Mladić, Ratko. Дата на раждане: 12.3.1942 г. Място на раждане: Bozanovici, община Kalinovik, Босна и Херцеговина. Националност: а) Босна и Херцеговина, б) Сърбия и Черна гора“.


title: Регламент за изпълнение (ЕС) 2015/161 на Комисията от 2 февруари 2015 година за установяване на стандартни стойности при внос с цел определяне на входната цена на някои плодове и зеленчуци

text:
               3.2.2015

               BG

               Официален вестник на Европейския съюз

               L 27/9

         РЕГЛАМЕНТ ЗА ИЗПЪЛНЕНИЕ (ЕС) 2015/161 НА КОМИСИЯТА
   от 2 февруари 2015 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 2 февруари 2015 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  EG

                  344,0

                  IL

                  135,3

                  MA

                  85,5

                  SN

                  316,2

                  TR

                  123,5

                  ZZ

                  200,9

                  0707 00 05

                  JO

                  229,9

                  TR

                  189,4

                  ZZ

                  209,7

                  0709 91 00

                  EG

                  113,1

                  ZZ

                  113,1

                  0709 93 10

                  EG

                  165,4

                  MA

                  218,7

                  TR

                  242,7

                  ZZ

                  208,9

                  0805 10 20

                  EG

                  46,3

                  IL

                  78,7

                  MA

                  56,3

                  TN

                  54,2

                  TR

                  65,0

                  ZZ

                  60,1

                  0805 20 10

                  IL

                  133,9

                  MA

                  84,6

                  ZZ

                  109,3

                  0805 20 30, 0805 20 50, 0805 20 70, 0805 20 90

                  CN

                  56,6

                  EG

                  87,6

                  IL

                  127,4

                  MA

                  118,3

                  TR

                  85,3

                  ZZ

                  95,0

                  0805 50 10

                  TR

                  57,4

                  ZZ

                  57,4

                  0808 10 80

                  BR

                  64,0

                  CL

                  89,6

                  US

                  159,3

                  ZZ

                  104,3

                  0808 30 90

                  CL

                  316,1

                  US

                  130,9

                  ZA

                  87,0

                  ZZ

                  178,0

         (1)  Номенклатура на държавите, определена с Регламент (ЕО) № 1106/2012 на Комисията от 27 ноември 2012 година за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите текст от значение за ЕИП (ОВ L 328, 28.11.2012 г., стр. 7). Код „ZZ“ означава „с друг произход“.


title: Регламент за изпълнение (ЕС) № 621/2014 на Комисията от 11 юни 2014 година за установяване на стандартни стойности при внос с цел определяне на входната цена на някои плодове и зеленчуци

text:
               12.6.2014

               BG

               Официален вестник на Европейския съюз

               L 172/26

         РЕГЛАМЕНТ ЗА ИЗПЪЛНЕНИЕ (ЕС) № 621/2014 НА КОМИСИЯТА
   от 11 юни 2014 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 11 юни 2014 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  MK

                  53,3

                  TR

                  71,7

                  ZZ

                  62,5

                  0707 00 05

                  MK

                  36,9

                  TR

                  105,3

                  ZZ

                  71,1

                  0709 93 10

                  MA

                  68,1

                  TR

                  113,5

                  ZA

                  27,3

                  ZZ

                  69,6

                  0805 50 10

                  AR

                  104,4

                  TR

                  120,8

                  ZA

                  126,5

                  ZZ

                  117,2

                  0808 10 80

                  AR

                  103,5

                  BR

                  77,8

                  CL

                  94,3

                  CN

                  98,7

                  NZ

                  135,2

                  US

                  183,9

                  UY

                  168,2

                  ZA

                  99,1

                  ZZ

                  120,1

                  0809 10 00

                  TR

                  250,0

                  ZZ

                  250,0

                  0809 29 00

                  TR

                  377,6

                  ZZ

                  377,6

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.